**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 80/28.11.2018**

privind aprobarea achiziţionării aplicaţiei informatice REGISTRU AGRICOL-Web din cadrul pachetului informatic APLxPERT

Consiliul Local al Comunei Caţa întrunit în şedinţă ordinară în data de 28.11.2018;

Având în vedere referatul de necesitate nr. 4909/27.11.2018 întocmit de doamna Ciolan Alina din cadrul compartimentului Registrul agricol;

În temeiul art. 7 alin. (5) din Legea nr. 98/2016 privind achiziţiile publice, republicată, cu modificările şi completările ulterioare, a prevederilor Legii nr. 273/2006 – legea privind finanţele publice locale şi a art. 36 alin. (9), art. 45, art. 115 alin. (1) lit. b) şi alin. (4) din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRÂŞTE:

Art. 1. Se aprobă achiziţionarea aplicaţiei informatice REGISTRU AGRICOL-Web din cadrul pachetului informatic APLxPERT.

Art. 2. Cheltuielile necesare în vederea ducerii la îndeplinire a prezentei hotărâri vor fi suportate din bugetul local al Comunei Caţa.

Art. 3. Cu ducerea la îndeplinire a prezentei hotărâri se însărcinează Primarul Comunei Caţa, domnul Vocilă Gheorghe, şi compartimentul contracte şi achiziţii publice.

Art. 4. Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi compartimentului contracte şi achiziţii publice.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 9; Nr. voturi pentru = 9; Nr. voturi contra = 0.